Man vas wat glo ma, suster aanvalArgieffoto ŉ Man is Maandag in hegtenis geneem nadat hy glo sy ma en suster met ŉ mes in Diepkloof, Soweto aangeval het. “Die 24-jarige het Sondag glo sy 60-jarige ma en 36-jarige suster aangeval,” het ao Kay Makhubela, woordvoerder van die polisie, gesê. “Hy het van die toneel gevlug, maar is later aangekeer toe inwoners aan die polisie kon vertel waar hy hom bevind.” Die man het glo by een van sy bure weggekruip. “Sy ma en suster is na Chris Hani Baragwanath-hospitaal geneem,” het Makhubela bygevoeg. “Hulle is in ŉ ernstige toestand.” Die motief vir die aanval is nog nie bekend nie. Die man sal binnekort in die Protea-landdroshof verskyn.